**PIEGĀDES LĪGUMS Nr.SIAJS 141/2018**

Jūrmalā, 2018.gada 21.septembrī

**SIA „Jūrmalas slimnīca”**, turpmāk tekstā Pasūtītājs, reģistrācijas Nr. 40003220000, tās valdes priekšsēdētāja Egona Liepiņa un valdes locekles Karinas Siņkevičas personā, kuri rīkojas saskaņā ar statūtiem, no vienas puses un

**SIA “Elme Messer L”**, turpmāk tekstā Piegādātājs, reģistrācijas Nr. 40003284675, kuru saskaņā ar statūtiem pārstāv Vadims Kjasilis, turpmāk tekstā – Piegādātājs, no otras puses, abi kopā saukti Līdzēji, katrs atsevišķi – Līdzējs, pamatojoties uz iepirkuma ar ID Nr. SIAJS 2018/17 1. daļas rezultātiem noslēdz sekojošu līgumu, turpmāk tekstā - Līgums.

1. Līguma priekšmets
	1. Līguma priekšmets ir **šķidrā medicīniskā skābekļa** **piegāde** (turpmāk tekstā – Preces), šķidrā medicīniskā skābekļa uzglabāšanas sistēmas, kas sastāv no Kriogēnās spiedtvertnes KV 61 ar tilpumu 5.855 kubikmetri; Atmosfēru iztvaikotājiem, kas pārveido šķidro skābekli gāzveida stāvoklī; Cauruļvadu un regulatoru sistēmas, kas piegādā gāzveida skābekli slimnīcas cauruļvadā ar nepieciešamo spiedienu; Telemetrijas sistēmas, kas šķidrā skābekļa piegādātājam ļauj sekot skābekļa daudzumam kriogenā tvertnē; Skābekļa 12 balonu (katrs 50L) rezerves saišķis (medicīniskā skābekļa derīguma termiņš 2 gadi), skābekļa nepārtrauktai padevei tvertnes uzpildīšanās laikā; Zemējuma kontūras.
	2. - skābekļa 12 balonu (katrs 50L) rezerves, un kas izvietota Pasūtītāja adresē Jūrmalā, Vienības prospekts 19/21, noma, turpmāk – Noma, kopā turpmāk saukts Līguma priekšmets.
	3. Preces piegādā Piegādātājs atsevišķās partijās, par kuru apjomu un piegādes termiņu Pasūtītājs un Piegādātājs vienojas, izdarot kārtējo pasūtījumu.
	4. Pasūtītājs apņemas Līguma 2.pielikumā norādītās preces iepirkt tikai no Piegādātāja, ja Piegādātājs pilda visas šajā Līgumā noteiktās saistības.
	5. Piegādātājam nav pretenziju, ka Pasūtītājs iepērk tādu preču daudzumu, kāds nepieciešams Pasūtītāja darbības nodrošināšanai.
2. MAKSĀJUMU UN NORĒĶINU KĀRTĪBA
	1. Cenas tiek noteiktas eiro, atbilstoši Piegādātāja iesniegtajam piedāvājumam iepirkumā un ir norādītas Līguma 1.pielikumā un šī Līguma ietvaros nepārsniedz EUR 5328,00 (pieci tūkstoši trīs simti divdesmit astoņi euro, 00 centi) bez PVN.
	2. Cenā ir iekļauti visi nodokļi (izņemot PVN) un izdevumi, kas rodas Piegādātājam sakarā Līguma priekšmetu un tā izpildi visā Līguma darbības termiņa laikā.
	3. Piegādājamo Preču atsevišķu vienību cena un iespējamais piegādes apjoms noteikts šī Līguma pielikumā Nr.1.
	4. Pasūtītājs veic Piegādātājam samaksu par Preču piegādi 20 (*divdesmit*) dienu laikā pēc abpusējas nodošanas – pieņemšanas akta parakstīšanas un pareizi noformēta rēķina saņemšanas.
	5. Pasūtītājs veic samaksu par pilnīgu, savlaicīgu un kvalitatīvu Preču piegādi.
	6. Maksājumi tiek veikti ar pārskaitījumu uz Izpildītāja norādīto kontu kredītiestādē.
	7. Par maksājuma dienu uzskatāma diena, kad Pasūtītājs ir devis uzdevumu savai kredītiestādei pārskaitījuma veikšanai uz Izpildītāja rēķinā norādīto norēķinu kontu kredītiestādē
3. Pasūtījuma veikšana
	1. Piegādātāja pilnvarotā persona 10 (desmit) darba dienas pirms Preces izbeigšanās sistēmā informē Pasūtītāja pilnvaroto personu,
	2. Pasūtījumu veic Pasūtītāja pilnvarotās personas, informējot Piegādātāju par nepieciešamo Preču daudzumu telefoniski, elektroniski vai pa faksu, ievērojot Līguma 3.1.punktā norādīto termiņu.
4. Preču piegādes kārtība
	1. Noma tiek uzsākta un Piegādātājs sāk preču piegādi **ar 2018.gada 16.oktobri (t.i. sistēmai jābūt pilnībā funkcionējošai un jāspēj nodrošināt skābekļa padevi 1.pielikumā noteiktajā kvalitātē)**.
	2. Līguma izpildes vieta: Vienības prospekts 19/21, Jūrmalā.
	3. Precei (šķidrajam skābeklim) jābūt reģistrētai Latvijas Republikas Zāļu reģistrā un jāatbilst Eiropas farmakopejas prasībām (tīrība ne mazāk kā 99.5%, bez krāsas un smaržas), kā arī citām spēkā esošajām normatīvo aktu prasībām.
	4. **Saņemtais pasūtījums tiek izpildīts 5 (piecu) dienu** laikā no pasūtījuma pieņemšanas dienas, piegādes laiku saskaņojot ar Pasūtītāju.
	5. Pasūtījumu Piegādātājs piegādā, izmantojot savu transportu. Piegādātājs ir atbildīgs par preču transportēšanas riskiem un apdrošināšanas izdevumiem.
	6. Saņemot pasūtījumu, Pasūtītāja pilnvarotā persona pārbauda piegādāto Preču atbilstību pasūtījumam un rēķinam, kā arī izdara atzīmi uz rēķina par Preču pieņemšanu. Preču pieņemšana neatbrīvo Piegādātāju no defektu novēršanas saskaņā ar Līgumā noteikto kārtību.
	7. Atzīme par Preču pieņemšanu sastāv no:
		1. Preču saņemšanas datuma;
		2. Pilnvarotās personas paraksta.
	8. Preču piegādes nodrošināšanai iznomātās iekārtas tiek pieņemtas un nodotas, Līdzējiem parakstot atbilstošu nodošanas – pieņemšanas aktu 2 eksemplāros, Pasūtītājam un Piegādātājam pa vienam eksemplāram.
5. Nomas nosacījumi
	1. Šķidrā medicīniskā skābekļa uzglabāšanas sistēmas (turpmāk – Sistēma) nomai visā Līguma darbības laikā:
		1. jānodrošina darbības spiediens līdz 18 bar, stacionārais iztveicētājs no 65 līdz 100 nm3/h;
		2. skābekļa tvertnei un iztvaicētājam jāatbilst Eiropas Savienības Spiedieniekārtu direktīvai 97/23/EG, EN 13458, CE marķējumam un Ministru kabineta 2016. gada 7. jūnija noteikumiem Nr.348„ Spiedieniekārtu un to kompleksu noteikumi” vai šo normatīvo aktu grozījumu gadījumā spēkā esošajām normatīvo aktu prasībām;
		3. Sistēmai jābūt pievienotai Pasūtītāja centrālajai cauruļu pārvades sistēmai, nodrošinot pastāvīgu skābekļa piegādi 24 stundas diennaktī;
		4. Sistēmai jābūt tehniskā kārtībā un atbilstošai drošības un ekspluatācijas prasībām saskaņā ar normatīvo aktu un ražotāja noteikumiem, Piegādātājam bez papildu samaksas jāveic sistēmas uzturēšana un darbības nodrošināšana, tajā skaitā, bet ne tikai, reģistrācija un drošības pārbaudes, profilaktiskas apskates un apkopes, kā arī remontdarbi ar vai bez mezglu maiņas, kā arī kapitālremonti, ja tas paredzēts sistēmas ekspluatācijas noteikumos vai sistēmas darbības traucējumu un bojājumu gadījumā;
		5. Sistēmas darbības traucējumi, bojājumi jānovērš 48 stundu laikā pēc problēmas pieteikuma nosūtīšanas uz faksu: 67344446 vai e-pastu: janis.bardulis@elmemesser.lv
		6. Piegādātājs nodrošina regulāru Pasūtītāja darbinieku kvalifikācijas uzturēšanu darbam ar Sistēmas iekārtām darba vietā.
	2. **Piegādātājs apņemas Sistēmu uzstādīt un nodrošināt tās savienošanu ar Pasūtītāja šķidrā skābekļa padeves sistēmu ne vēlāk kā līdz 2018.gada 16.oktobrim, iesniedzot dokumentus, kas apliecina savienojuma drošumu un iekārtu drošas ekspluatācijas uzsākšanu.**
6. Pretenziju kārtība
	1. Pretenzijas par Līguma priekšmeta kvalitāti, iepakojumu vai citu neatbilstību Pasūtītājs fiksē defekta aktā 2 eksemplāros, kas pa vienam glabājas pie katra no Līdzējiem, un ko paraksta Pasūtītāja pilnvarota persona un Piegādātāja pārstāvis. Defekta aktu pievieno kārtējam rēķinam. Uz rēķina tiek izdarīta atzīme par defekta akta sastādīšanu.
	2. Trūkumi, kas atklājušies pēc Preču vai Nomas iekārtu pieņemšanas, arī ir noformējami defekta akta veidā, ko paraksta Pasūtītāja pārstāvis.
	3. Piegādātājs pārbauda saņemto informāciju par pretenzijām un apmierina tās, ja pretenzijas ir pamatotas, 48 stundu laikā veicot defektu novēršanu.
7. Pušu saistības
	1. **Piegādātājs apņemas**
		1. Veikt savlaicīgu preču piegādi saskaņā ar šī Līguma noteikumiem un informēt Pasūtītāju, ja nav iespējama savlaicīga pasūtīto preču piegāde.
		2. Vismaz 30 (trīsdesmit) dienas iepriekš informēt Pasūtītāju, ja Piegādātājs vairs nespēj piegādāt kādu no 1.pielikumā norādītajām Preču pozīcijām.
		3. Piegādāt Preces un nodrošināt Nomu pienācīgā kvalitātē.
		4. Bojātās un neatbilstošās Preces Piegādātājs apmaina uz sava rēķina.
		5. Līdzēji vienojas, ka Preces cena var būt izmainīta gadījumā, ja izmainās cenas par elektroenerģijas, ūdens, muitas un transporta tarifiem, pievienotās vērtības nodokļu likmes, kā arī notiek inflācijas pieaugums, bet ne vairāk kā 5% (pieci procenti) šī Līguma darbības laikā un ne agrāk kā pēc 6 (sešiem) mēnešiem no Līguma izpildes uzsākšanas brīža.
		6. Līguma darbības laikā Pārdevējs var mainīt Preces cenas un piegādes noteikumus saskaņā ar 7.1.5. punktu. Pārdevējs var mainīt Preces cenas un Preces piegādes cenas, ja vienu kalendāro mēnesi iepriekš rakstiski informē Pasūtītāju, nosūtot jaunās Pārdevēja cenas ar reģistrētu pastu uz Pasūtītāja juridisko adresi, kas norādīta līgumā. Ja Pasūtītājs nepiekrīt cenu maiņai, tam divu nedēļu laikā no jauno cenu saņemšanas dienas ir jādod Piegādātājam paziņojums ar reģistrētu pastu uz līguma noradīto Piegādātāja adresi. Ja Pasūtītājs ir nosūtījis atteikumu pieņemt jaunās cenas, Piegādātājs ir tiesīgs atteikties piegādāt Preci ne agrāk kā 90 dienu laikā pēc Pasūtītāja paziņojuma saņemšanas. Ja Pasūtītājs šādu atteikumu nav nosūtījis, tad Piegādātājs ir tiesīgs uzskatīt, ka jaunās cenas ir pieņemtas no Pasūtītāja puses. Cenu maiņa stājas spēkā dienā, kā norādīts cenu maiņas paziņojumā, bet ne ātrāk kā vienu kalendāro mēnesi pēc paziņojuma nosūtīšanas šajā Līgumā noteiktajā kārtībā.
		7. Savlaicīgi nodrošināt Piegādātāju ar Pasūtītāja rīcībā esošo informāciju, kas būtu nepieciešama Līguma saistību izpildei;
		8. Visās preču pavadzīmēs un rēķinos, kas saistīti ar šo Līgumu, jāuzrāda Līguma numurs.
		9. Veikt nomātās iekārtas kārtējo apkopi saskaņā ar iekārtas lietošanas instrukciju, par apkopes laiku iepriekš ne mazāk kā 10 dienas brīdinot Pasūtītāju. Iekārtas apkopju skaits Līguma darbības laikā ir ne mazāk kā 2 reizes.
	2. **Pasūtītājs apņemas:**
		1. Savlaicīgi veikt samaksu par piegādātajām Precēm un Nomu saskaņā ar attiecīgajām rēķiniem
		2. Ievērot iekārtu ekspluatācijas noteikumus, kas noteikti iekārtu ekspluatācijas instrukcijās, ko Piegādātājs sagatavo latviešu valodā un iesniedz papīra formātā pirms 1.pasūtījuma izpildes, veicot arī Pasūtītāja atbildīgo darbinieku instruktāžu uz vietas.
		3. Nenodot iznomātās iekārtas tālāk apakšnomā.
		4. Pēc Līguma termiņa izbeigšanās vai jebkuros citos Līguma izbeigšanas gadījumos nodot atpakaļ Piegādātājam iznomātās iekārtas savstarpēji saskaņotā termiņā.
		5. Pēc pirmā pieprasījuma samaksāt Piegādātājam nokavējuma procentus, saskaņā ar Piegādātāja izrakstīto rēķinu.
8. Kvalitāte, garantijas un risks
	1. Piegādātajām precēm un iekārtām ir jābūt atbilstoši reģistrētām un jāatbilst šī Līguma noteikumiem, kā arī Latvijas Republikas un Eiropas Savienības normatīvo aktu un kvalitātes standartu prasībām.
	2. Līdz Preču nodošanas brīdim, ko apliecina šī Līguma 4.6. punktā noteiktā kārtībā noformēts rēķins, visu risku par preču bojāeju vai zudumu nes Piegādātājs.
	3. Piegādātājs ir atbildīgs par visiem Līguma priekšmeta trūkumiem, kas atklājušies pēc Preču vai Nomas iekārtu pieņemšanas, un kas radušies bez Pasūtītāja vainas.
9. **Nepārvarama vara**
	1. Līgumam pielāgojami vispārpieņemtie nepārvaramas varas nosacījumi, ja vien iespējams pierādīt, ka tie ietekmējuši Līdzēju līgumsaistību izpildi.
	2. Izveidojoties nepārvaramas varas situācijai, Līdzējs par to nekavējoties, ne vēlāk kā 3 (trīs) darba dienu laikā pēc šādu apstākļu iestāšanās dienas, paziņo otram Līdzējam rakstiskā veidā. Izskaidrojumā jābūt skaidri formulētiem nepārvaramas varas situācijas iemesliem un, ja iespējams, jānorāda tās ilgums. Puse, kas nokļuvusi nepārvaramas varas apstākļos, iesniedz otram Līdzējam izziņas, u.c. dokumentus, ko izsniegušas kompetentas iestādes, kas apstiprina nepārvaramas varas un apstākļu iestāšanos.
	3. Nepieciešamības gadījumā, atsevišķi vienojoties un ievērojot nepārvaramas varas sekas, Līdzēji nosaka saistību izpildes termiņa pagarinājumu, papildus noteikumus.
	4. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.
10. Pārstāvji un kontaktinformācija
	1. Pasūtītāja pārstāvis ar Līgumu saistītu jautājumu risināšanā, kā arī attiecībā uz darbu izpildi ir: Andris Voroņins, tel.nr.20276033, e-pasts: Andris.Voronins@jurmalasslimnica.lv.
	2. Izpildītāja pārstāvis ar Līgumu saistītu jautājumu risināšanā, kā arī attiecībā uz darbu izpildi ir: Pārdošanas specialists Jānis Bardulis, tel.nr. 26491498, e-pasts: Janis.Bardulis@elmemesser.lv.
	3. Līdzēji vienojas, ka katram ir tiesības jebkurā laikā mainīt savu Līgumā norādīto kontaktpersonu. Kontaktpersonas maiņas gadījumā nekavējoties rakstiski jāinformē otra Līdzēji par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
	4. Līdzēju atbildīgās kontaktpersonas ir atbildīgas par Līguma saistību izpildes kontroli, nodrošina Līdzēju komunikāciju, dokumentu sagatavošanu Līguma saistību izpildes jautājumos.
	5. Visa informācija, kas saistīta ar Līguma izpildi, Līdzēju strīda gadījumā par oficiālu tiks uzskatīta, ja kontaktpersonas būs izmantojušas rakstveida komunikāciju (līguma 10.1. un 10.2.apakšpunktā norādītās e-pasta adreses).
	6. Personas dati, kas ir norādīti līgumā, tiek apstrādāti saskaņā ar normatīvajos aktos noteiktajām prasībām. Katra Puse ir atbildīga par savu darbinieku un vai amatpersonu informēšanu par personas datu apstrādi.
11. Atbildība un sankcijas
	1. Ja Piegādātājs nenodrošina Preces piegādi Līgumā noteiktajā termiņā vai, ja Piegādātājs kavē saskaņā ar šī Līguma 6.punktu noteikto pretenziju novēršanu, Pasūtītājam ir tiesības pieprasīt no Piegādātāja līgumsodu 0,25% apmērā no nepiegādātās preces summas par katru kavēto dienu, bet ne vairāk kā 10% no nepiegādātās preces summas. Gala maksājums tiks samazināts par aprēķināto līgumsoda summu.
	2. Par katru nokavēto samaksas dienu, ja kavējums radies Pasūtītāja vainas dēļ, Piegādātājam ir tiesības prasīt līgumsodu 0,25% apmērā no nesamaksātā rēķina summas par katru kavēto dienu, bet ne vairāk kā 10% no parāda summas.
	3. Pasūtītājam ir tiesības vienpusēji lauzt Līgumu nekavējoties, par to paziņojot rakstveidā un neatlīdzinot Piegādātājam zaudējumus, ja atklājas Līguma priekšmetam piemītošas veselībai kaitīgas īpašības, šādā gadījumā Piegādātājs maksā vienreizēju līgumsodu EUR 532,80 (pieci simti trīsdesmit divi eiro, 80 centi) (kas atbilst 10% no līgumcenas bez PVN).
	4. Pasūtītājam ir tiesības prasīt vienreizēju līgumsodu EUR 500 apmērā par līguma 5.2.punkta noteikumu neievērošanu.
	5. Pasūtītajam ir tiesības vienpusēji paziņot par līguma pirmstermiņa izbeigšanu, šādu paziņojumu nosūtot ne mazāk kā 15 dienas iepriekš, ja Piegādātājs:
		1. atkārtoti kavē Preces piegādi par vairāk kā par 3 (trīs) dienām,
		2. kavē Preces piegādi ilgāk kā 5 dienas;
		3. neveic Sistēmas apkopi un tās uzturēšanu tehniski labā stāvoklī, un šis pārkāpums netiek novērsts 5 (piecu) dienu laikā no Pasūtītāja pretenzijas saņemšanas dienas,
		4. iepirkuma līgums ir pārtraucams saskaņā ar Publisko iepirkumu likuma 64. pantā noteikto.
	6. Pasūtītājam ir tiesības vienpusēji lauzt Līgumu 5 (piecas) darba dienas iepriekš brīdinot Piegādātāju, neatlīdzinot Piegādātājam zaudējumus, ja Piegādātājs pārkāpj Līguma noteikumus - kavē preču piegādi, atsakās piegādāt preces par Līguma 1.pielikumā norādītajām cenām, vairākkārtīgi piegādā nekvalitatīvas preces vai pārkāpj citus Līguma noteikumus.
	7. Pasūtītajam ir tiesības vienpusēji izbeigt Līgumu, par to paziņojot rakstveidā, ar paziņojuma nosūtīšanas brīdi, ja Līgumu nav iespējams izpildīt tādēļ, ka līguma izpildes laikā attiecībā uz Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

Līguma izbeigšanas gadījumā Pasūtītājs samaksā Piegādātājam par faktiski laikā veiktajām Preces piegādēm, ja Līdzēji nevienojas citādi.

* 1. Piegādātājam ir tiesības vienpusēji paziņot par līguma pirmstermiņa izbeigšanu, ja Pasūtītājs:

11.7.1 atkārtoti kavē rēķina apmaksu par vairāk kā 15 dienām, attiecībā uz kuriem nav celti iebildumi;

11.7.2 kavē rēķina apmaksu vairāk kā 45 dienas, un par tā saturu nav izteiktas pamatotas iebildes.

* 1. Ja Līgums tiek lauzts Piegādātāja vainas dēļ, vai Līguma priekšmets neatbilst Līguma prasībām, Piegādātājs sedz visus zaudējumus, kas no tā rodas Pasūtītājam vai Pasūtītāja pacientiem.
	2. Nevienam no Līdzējiem nav tiesību nodot savas tiesības, kas izriet no šī Līguma, trešajai Personai bez otra Līdzēja rakstiskās piekrišanas.
	3. Līdzējiem savas tiesības vienpusēji paziņot par līguma pirmstermiņa izbeigšanu zūd, ja šāds paziņojums nav nosūtīts 30 (trīsdesmit) dienu laikā no tiesību rašanās brīža.
1. Līguma darbības laiks
	1. **Līgums stājas spēkā ar 2018.gada 16.oktobrī** un ir spēkā līdz Pušu saistību izpildei.
	2. Piegādātājs veic Preču piegādi 24 (divdesmit četrus) mēnešus, t.i. **līdz 2020.gada 15.oktobrim.**
2. Citi noteikumi
	1. Līgums ir sastādīts divos autentiskos eksemplāros, kas pa vienam glabājas pie katra no Līdzējiem.
	2. Līgums stājas spēkā ar tā parakstīšanas brīdi un ir spēkā līdz brīdim, kad Līdzēji pilnībā izpildījušas savas saistības.
	3. Ja kāds no Līguma nosacījumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Līdzēji piemēro Līgumu atbilstoši spēkā esošajiem normatīvajiem aktiem.
	4. Par Līguma nebūtiskiem grozījumiem vai papildinājumiem Līdzēji vienojas rakstiski. Rakstiskās vienošanās tiek parakstītas un noformētas divos eksemplāros, pa vienam eksemplāram katram Līdzējam, ar vienādu juridisku spēku un ir pievienojamas Līgumam kā neatņemama sastāvdaļa.
	5. Līdzēji savstarpēji rakstiski vienojoties var noslēgt vienošanās par Līguma grozījumiem, gadījumā, ja no Līdzējiem neatkarīgu iemeslu dēļ nav iespējams ievērot preču piegādes termiņus, un nepieciešams to pārcelt.
	6. Visus strīdus un domstarpības, kas rodas, pildot šo Līgumu, puses apņemas risināt sarunu ceļā. Ja puses nespēj rast vienošanos, strīds tiek nodots izšķiršanai tiesā Latvijas Republikas normatīvajos aktos paredzētajā kārtībā. (Ja Piegādātājs būs persona, kuras juridiskā adrese ir ārpus Latvijas teritorijas, piekritība tiesā tiks noteikta pēc Pasūtītāja juridiskās adreses).
	7. Piegādātājam jārīkojas ar visu šī Līguma sakarā iegūto informāciju, kuru Piegādātājs būs ieguvis šī Līguma darbības laikā vai pēc tam, kā ar konfidenciālu. Visa mutiski vai rakstiski izteiktā informācija tiek uzskatīta par Pasūtītāja konfidenciālu informāciju, tādu informāciju, kas atklājama saskaņā ar attiecīgo likumdošanu. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
	8. Līgums sagatavots latviešu valodā, parakstīts divos eksemplāros uz 11 (vienpadsmit) lapām, tajā skaitā ar 3 (trim) pielikumiem Nr.1 Finanšu piedāvājums, Nr.2 Tehniskā specifikācija – Tehniskais piedāvājums, Nr.3- Nodošanas –pieņemšanas akts, katram Līdzējam pa vienam eksemplāram. Abiem Līguma eksemplāriem ir vienāds juridisks spēks.
3. LĪDZĒJU rekvizīti un paraksti

|  |  |
| --- | --- |
| **Pasūtītājs:**  | **Piegādātājs:**  |
| **SIA „Jūrmalas slimnīca”**Vienotais reģistrācijas Nr. 40003220000Vienības prospekts 19/21, Jūrmala, Bulduri, LV-2010Banka: AS SwedbankBankas kods: HABALV22Konts: LV39HABA0551013461460\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētājs E. Liepiņš\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes locekle K.Siņkeviča | **SIA “Elme Messer L”**VRN: 40003284675Adrese: Katlakalna iela 9, Rīga, LV1073Banka: SWEDBANK ASBankas kods: HABALV22Konta nr.: LV58HABA0001408033041\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis V.Kjasilis  |